**Austin Czarnik** (s. 12. joulukuuta 1992 Washington Township) on yhdysvaltalainen jääkiekkoilija, joka pelaa New York Islandersin organisaatiossa.

Ura
---

### Junioriura

Czarnik pelasi USNTDP:ssä vuosina 2008-2010. Hän edusti Yhdysvaltain alle 17-vuotiaiden maajoukkuetta World U-17 Hockey Challengessa vuonna 2009. Turnauksen viidessä ottelussa hän teki yhden maalin sekä kolme syöttöpistettä. Tämän jälkeen Czarnik valittiin seuraavana vuonna alle 18-vuotiaiden maajoukkueeseen ikäluokan maailmanmestaruuskilpailuihin. Czarnik oli joukkueensa paras maalintekijä viidellä osumalla kuudessa ottelussa. Yhdysvallat voitti turnauksen päätteeksi maailmanmestaruuden.

Kauden 2010-2011 Czarnik pelasi USHL-sarjaa Green Bay Gamblersissa. 46 runkosarjaottelussa syntyi tehot 20+14=34 sekä 11 pudotuspeliottelussa tehot 3+1=4. Vuodeksi 2011 Czarnik siirtyi opiskelemaan Miamin yliopistoon, jonka jääkiekkojoukkueessa hän pelasi seuraavien neljän vuoden ajan toimien sen kapteenina kahdella viimeisellä kaudellaan. Yhteensä hän pelasi joukkueessa 159 ottelua tehoin 46+123=169. Ensimmäisen kautensa aikana hänet valittiin edustamaan Yhdysvaltain maajoukkuetta nuorten maailmanmestaruuskilpailuissa. Czarnik pelasi turnauksessa kuusi ottelua tehden kaksi maalia sekä kaksi syöttöpistettä.

### Ammattilaisura

Valmistumisensa jälkeen varaamaton Czarnik siirtyi huhtikuussa 2015 NHL-seura Boston Bruinsiin. Hän pelasi kauden aikana vielä ensimmäiset ammattilaistason ottelunsa Bostonin AHL-farmiseura Providence Bruinsissa. Ensimmäisellä täydellä ammattilaiskaudellaan 2015-2016 Czarnik teki Providencessa 68 runkosarjaottelussa tehot 20+41=61, jolla hän voitti tulokkaiden pistepörssin. Hänet valittiin tulokkaiden tähdistöön.

Czarnik teki NHL-debyyttinsä Bostonissa lokakuussa 2016 Columbus Blue Jacketsia vastaan. Hän sai ottelussa jääaikaa 15.11 minuuttia sekä otti yhden kahden minuutin rangaistuksen. Tulokaskaudellaan hän pelasi 49 NHL:n runkosarjaottelua. Lisäksi hän edusti Providencea 22 runkosarjaottelussa sekä pudotuspeleissä, joissa hän teki 17 ottelussa tehot 3+4=7 sekä keräsi kymmenen rangaistusminuutia. Kauden päätteeksi Czarnik ja Bruins solmivat yhden vuoden mittaisen jatkosopimuksen. Kaudella 2017-2018 Czarnik valittiin AHL:n tähdistöotteluun sekä toiseen tähdistökentälliseen hänen tehtyään Providencessa 64 ottelussa 68 tehopistettä. Hän oli koko liigan pistepörssin kolmas Chris Terryn sekä Phil Varonen jälkeen.

Heinäkuussa 2018 Czarnik siirtyi Calgary Flamesiin kaksivuotisella sopimuksella. Flamesissa hän onnistui vakiinnuttamaan paikkansa NHL-kokoonpanossa kaudella 2018-2019. Czarnik pelasi 54 ottelua runkosarjassa sekä yhden pudotuspeleissä. Seuraavan kauden Czarnik pelasi jälleen AHL:ssä, Flamesin yhteistyöseura Stockton Heatissa, josta hänet kutsuttiin NHL-kokoonpanoon kahdeksaan otteluun.

Sopimuksen päättymisen jälkeen Czarnik siirtyi New York Islandersiin kahden vuoden mittaisella kaksisuuntaisella sopimuksella. Koronaviruspandemian vuoksi kausi 2020-2021 päästiin aloittamaan vasta tammikuussa 2021. Lyhennetyn runkosarjan aikana Czarnik pelasi vain neljä ottelua. Seuraavalla kaudella Czarnik pelasi ensimmäiset NHL-ottelunsa joulukuussa. Hän ehti pelata Islandersissa 11 ottelua ennen kuin Seattle Kraken poimi hänet Waivers-listalta helmikuussa 2022. Czarnik pelasi Seattlessa kuusi ottelua tehden kaksi syöttöpistettä ennen kuin Islanders poimi hänet takaisin Waivers-listan kautta kuukautta myöhemmin. Islanders lähetti Czarnikin heti AHL:ään Bridgeport Islandersiin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Miami Univ. (Ohio) | NCAA | 40 | 10 | 27 | 37 | 31 | – | – | – | – | – |
| 2012–2013 | Miami Univ. (Ohio) | NCAA | 42 | 14 | 26 | 40 | 24 | – | – | – | – | – |
| 2013–2014 | Miami Univ. (Ohio) | NCAA | 37 | 13 | 34 | 47 | 28 | – | – | – | – | – |
| 2014–2015 | Miami Univ. (Ohio) | NCAA | 40 | 9 | 36 | 45 | 36 | – | – | – | – | – |
|  | Providence Bruins | AHL | 3 | 0 | 2 | 2 | 0 | – | – | – | – | – |
| 2015–2016 | Providence Bruins | AHL | 68 | 20 | 41 | 61 | 24 | 3 | 2 | 1 | 3 | 2 |
| 2016–2017 | Boston Bruins | NHL | 49 | 5 | 8 | 13 | 12 | – | – | – | – | – |
|  | Providence Bruins | AHL | 22 | 6 | 17 | 23 | 4 | 17 | 3 | 4 | 7 | 10 |
| 2017–2018 | Providence Bruins | AHL | 64 | 25 | 44 | 69 | 24 | 4 | 2 | 4 | 6 | 0 |
|  | Boston Bruins | NHL | 10 | 0 | 4 | 4 | 0 | – | – | – | – | – |
| 2018–2019 | Calgary Flames | NHL | 54 | 6 | 12 | 18 | 8 | 1 | 0 | 0 | 0 | 0 |
| 2019–2020 | Stockton Heat | AHL | 32 | 16 | 17 | 33 | 22 | – | – | – | – | – |
|  | Calgary Flames | NHL | 8 | 2 | 1 | 3 | 0 | – | – | – | – | – |
| 2020–2021 | New York Islanders | NHL | 4 | 0 | 0 | 0 | 0 | – | – | – | – | – |
| 2021–2022 | Bridgeport Islanders | AHL | 38 | 14 | 23 | 37 | 8 | 6 | 3 | 7 | 10 | 0 |
|  | New York Islanders | NHL | 11 | 2 | 3 | 5 | 0 | – | – | – | – | – |
|  | Seattle Kraken | NHL | 6 | 0 | 2 | 2 | 0 | – | – | – | – | – |
| 2022–2023 | Grand Rapids Griffins | AHL | 43 | 14 | 23 | 37 | 8 | – | – | – | – | – |
|  | Detroit Red Wings | NHL | 29 | 3 | 2 | 5 | 8 | – | – | – | – | – |
| 7 kautta | yhteensä | AHL | 270 | 95 | 167 | 262 | 94 | 30 | 10 | 16 | 26 | 12 |
| 7 kautta | yhteensä | NHL | 171 | 18 | 32 | 50 | 28 | 1 | 0 | 0 | 0 | 0 |
| 4 kautta | yhteensä | NCAA | 159 | 46 | 123 | 169 | 119 | – | – | – | – | – |

Lähteet
-------

* Austin Czarnik The Internet Hockey Databasessa (englanniksi)
* Austin Czarnik Eurohockey-sivustolla (englanniksi)
* Austin Czarnik *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9 10 11 12  Austin Czarnik EliteProspects. Viitattu 17.2.2022. (englanniksi)
2. ↑  USA U18 2009-2010 EliteProspects. Viitattu 17.2.2022. (englanniksi)
3. ↑  Bruins Sign Austin Czarnik to an Entry-Level Contract  2.4.2015. Boston Bruins. Viitattu 17.2.2022. (englanniksi)
4. ↑  Austin Czarnik game log 2016-2017 National Hockey League. Viitattu 17.2.2022. (englanniksi)
5. ↑  Bruins re-sign Austin Czarnik *Twitter*.  18.7.2017. CapFriendly. Viitattu 17.2.2022. (englanniksi)
6. ↑  AHL Points 2017-2018 EliteProspects. Viitattu 17.2.2022. (englanniksi)
7. ↑  Flames sign three players  1.7.2018. Calgary Flames. Viitattu 17.2.2022. (englanniksi)
8. ↑  Czarnik and Hutton Agree to Two-Year Contracts  13.10.2020. New York Islanders. Viitattu 17.2.2022. (englanniksi)
9. ↑  Austin Czarnik game logs 2021-2022 National Hockey League. Viitattu 17.2.2022. (englanniksi)
10. ↑  Practice Report: Kraken Claim Czarnik  9.2.2022. Seattle Kraken. Viitattu 17.2.2022. (englanniksi)
11. ↑  Isles Day to Day: Czarnik Claimed Off Waivers  6.3.2022. New York Islanders. Viitattu 8.5.2022. (englanniksi)